દેખાવે કદાવર લાગતો અજીત ડેશિંગ, હેન્ડસમ અને તમિલ યુવતીઓ રીતસરની તેને વળગી પડવાના રોજ ફુલકાજળી કે મોરાકતના વ્રત કરતી હશે. અજીતે પોતાની કરિયર તમિલનાડુમાં બનાવી પણ તે મૂળ તો હૈદરાબાદનો છે. માતા કલકત્તી અને પિતા હૈદરાબાદિયન. ત્રણ ભાઈઓમાં મિડલ એવા અજીતે પોતાની કરિયરની શરૂઆત નહતી કરી, ત્યાં જ તે સમાજ સેવાના કામ કરવા લાગેલો એટલે કે અજીત કુમારની ચૈન્નઈમાં સફળતાનો આ પહેલો રાઝ છે. નંબર 2 અત્યારે મોટાભાગના મુંબઈના રહેવાસીઓ જ્યારથી બાહુબલી જેવી તેલુગુ કે રજનીકાંતની તમિલ જેવી રિજનલ ફિલ્મો જોઈ છે, ત્યારથી સાઊથ ઈન્ડસ્ટ્રીમાં કામ કરવાનું વિચારે છે. બોલિવુડમાં આમપણ ચાન્સ નથી લાગતો એટલે સાઊથમાં આપણા હટ્ટાકટ્ટા યુવાધનો જમ્પ મારે તો તેમનું ચાલ્યા કરે. પરંતુ એક પ્રોબ્લેમ છે. કોઈને ભારે ભરખમ એવી તમિલ લેંગ્વેજ નથી આવડતી. તેલુગુ પણ નથી આવડતી. અજીતની સફળતાનું રહસ્ય નંબર બે મહેનત કરો. અજીત જ્યારે બાળક હતો ત્યારે તેને તમિલ લેંગ્વેજ બિલ્કુલ આવડતી નહતી. જ્યારે આ ઈન્ડસ્ટ્રી જોઈન કરવાનું વિચાર્યું ત્યારે તેણે તમિલમાં મહારત હાંસલ કરી. જ્યારે પોતાની સ્કૂલેથી છૂટતો ત્યારે થીએટરોમાં લાગેલા એમ. જી. રામચંદ્રન, અમિતાભ બચ્ચન અને રાજેશ ખન્નાના પોસ્ટરો જોતો. મનમાં તેમના જેવું બનવાની ઈચ્છા જાગતી. એક સપનું આંખમાં ઘેરાવા લાગતું. પોતાના ટીનએજમાં હતો ત્યારે બે યંગસ્ટર્સે તેને તમિલ ઈન્ડસ્ટ્રીનો દિવાનો બનાવ્યો. અને આ બે નટીનું નામ હતું કમલ હસન અને રજનીકાંત.